Små (de asiatiske artene 2,5 – 3,5 mm), nokså brede biller. Hodet er bredt og flatt, antennene er kølleformede, palpene er noe kortere enn antennene. De runde fasettøynene er nesten delt i to av en hylleaktig innskjæring i fremkant. Brystskjoldet (pronotum) er bredest nær fremhjørnene, og har i fremkanten en tungeformet utvekst i midten som dekker deler av hodet. Kroppen er dekket av kraftige punktgroper. Dekkvingene er brede med tydelige "skuldre", fine punkrekker og avlange knøler mellom punktrekkene. Disse knølene kan ha sterke farger. Beina er korte og kraftige.